Песни, като „Senza una Donna (Without a Woman)“, „Il Volo“, „Baila (Sexy Thing)“, „Occhi“ са малка част от хитовете на Дзукеро, които му носят световна популярност и много милиони продажби. В кариерата си той работи и записва дуети с музикални звезди като Лучано Павароти, Ерик Клептън, Майлс Дейвис, Б.Б. Кинг, Брайън Адамс, Брайън Мей и други. Дзукеро е и единственият европейски музикант, участвал на световноизвестния фестивал Удсток (1994 г.). През есента на 2006 г. излезе последният студиен албум на Дзукеро „Fly“, а през ноември 2007 г. последният му албум "„All The Best“", включващ най-големите хитове на певеца, както и няколко нови песни.